Turingio Internacia

Ĝi disaŭdiĝis inter januaro 2012 kaj decembro 2021 el Erfurto, ĉiun duan dimanĉon de monato je la horo 19-a (laŭ centra eŭropa [somera] tempo), daŭrante unu horon. Kelkaj eroj de la magazino estis germanlingvaj.

Rubrikoj povis esti la sekvontaj:
 Lokaj novaĵoj el la erfurta regiono (resumo en la germana)
 Angulo beletra
 "Thuringiensia": sciindaj faktoj pri vidindaĵoj, kutimoj kaj moroj, historio, konstruaĵoj ktp. de Turingio
 Leterkesto de la geaŭskultantoj (parte en la germana; de tempo al tempo kun intervjuoj)
 Lingvokurso (por germanlingvanoj) laŭ la "Mia-Serio" de Josef Schiffer: 'Mia Serurtruo', poste 'Mia Lernolibro'

Dissendo okazis ne nur interrete, sed ankaŭ sur ultrakurtaj ondoj (FM 96.2 MHz) en Erfurto kaj krome per kablo en Erfurto, Arnstadt, Gotha, Sömmerda (107.9 MHz). Per tio iĝis la elsendoj ankaŭ taŭga varbilo inter la neesperantista aŭskultantaro.

 Eksteraj ligiloj 
Esperanto-redakcio de Radio FREI
La elsendoj de januaro 2012 ĝis decembro 2021

Kategorio:Radioelsendoj
Kategorio:Podkasto en esperanto
Kategorio:Erfurto
kategorio:Esperanto-movado en Germanio
kategorio:Aperis en 2012
kategorio:Malaperis en 2021